Н А Р Е Д Б А №24 
ЗА ПРАВИЛА ЗА ДВИЖЕНИЕТО И УСЛОВИЯ И РЕД ЗА РЕГИСТРАЦИЯ НА ИНДИВИДУАЛНИ ЕЛЕКТРИЧЕСКИ ПРЕВОЗНИ СРЕДСТВА /ИЕПС/ В 
ОБЩИНА СТРАЛДЖА.



ГЛАВА ПЪРВА 
ПРАВИЛА ЗА ДВИЖЕНИЕТО НА ИНДИВИДУАЛНИ ЕЛЕКТРИЧЕСКИ 
ПРЕВОЗНИ СРЕДСТВА /ИЕПС/

Чл.1 Индивидуални електрически превозни средства (ИЕПС) на територията на община Стралджа могат да бъдат управлявани при спазване на изискванията и ограниченията, регламентирани със Закона за движението по пътищата и настоящата Наредба.
 Чл.2 (1) Задълженията на водачите на индивидуално електрическо превозно средство са както следва:
1. да се движи възможно най-близо до дясната граница на платното за движение;
2. да се движи с изправно индивидуално електрическо превозно средство, което развива максимална скорост до 25 km/h;
3. За движение на индивидуални електрически превозни средства в обособени пешеходни зони и паркове максимално допустимата скорост е 10 км/час.
4. при управление на ИЕПС водачът да ползва защитна каска;
5. при намалена видимост да управлява индивидуалното електрическо превозно средство с включени светлини и да ползва светлоотразителна жилетка или светлоотразителни елементи върху видимата част на облеклото;
6. когато пресича платното за движение на пешеходна пътека – да слезе от индивидуалното електрическо превозно средство и да пресече на собствен ход;
7. да има валидна застраховка „Гражданска отговорност“  
Чл.3 (1) Забранява се на водачите на индивидуалното електрическо превозно средство да:
1. управляват индивидуално електрическо превозно средство, което не е регистрирано по реда на Глава Втора от настоящата Наредба. 
2. развиват скорост  по-висока от 25 km/h;
3. се движат по пътища и улици, на които максимално разрешената скорост за движение на моторни превозни средства е над 50 km/h; 
4. се движат в тъмната част на денонощието;
5. управляват превозното средство, без да държат кормилото с ръце;
6. превозват други лица;
7. се движат успоредно до друго индивидуално електрическо превозно средство или двуколесно пътно превозно средство;
8. управляват превозното средство по площите, предназначени само за пешеходци. Ограничението не се прилага при движение чрез бутане на индивидуалното електрическо превозно средство;
9. използва мобилен телефон, освен устройства, позволяващи използването им без участието на ръцете му при управлението на индивидуално електрическо превозно средство;
10. води животни при управление на превозното средство;
Чл.4 Забранява се на водача на ИЕПС да паркира превозното средство в паркове, градини, площади, детски и спортни площадки, зелени площи, площи, предназначени само за пешеходци, тротоари,  пътеки за преминаване и пред рампи за достъп на хора с увреждания.
Чл.5 Минималната възраст на водача за управление на индивидуално електрическо превозно средство е шестнадесет години.

ГЛАВА ВТОРА
УСЛОВИЯ И РЕД ЗА РЕГИСТРАЦИЯ НА ИНДИВИДУАЛНИ ЕЛЕКТРИЧЕСКИ ПРЕВОЗНИ СРЕДСТВА /ИЕПС/

 Чл.6 (1) За регистрация на индивидуално електрическо превозно средство / ИЕПС/ развиващо максимална скорост до 25 km/h, собственикът представя документ за самоличност и подава заявление /свободен текст/, което се попълва и подписва от него. Към заявлението собственикът представя:
1. Декларация за собственост и техническа изправност на индивидуално техническо превозно средство /ИЕПС/ и съответствие с изискванията на чл.79, т.1, 2 и 4 и чл.80а, ал.1, т.2 от ЗДвП по образец /Приложение №2/;
2. Копие на сключена застраховка "Гражданска отговорност" – заверен вярно с оригинала. 
Чл.7 (1) За всяко регистрирано превозно средство се издава свидетелство за регистрация и стикер с регистрационен номер след заплащане на определената такса в Наредба №5 за определянето и администрирането на местните такси и цени на услуги на територията на община Стралджа. 
 (2) При изгубване, кражба, повреждане или унищожаване на свидетелство за регистрация или стикер с регистрационен номер се издава дубликат на свидетелството или стикера след подаване на писмено заявление и декларация за настъпилите обстоятелства. Дубликатът се издава след заплащане на определената такса в Наредба №5 за определянето и администрирането на местните такси и цени на услуги на територията на община Стралджа.
(3) При промяна в данните за собственик на ИЕПС, новият собственик следва да заяви промяна на свидетелство за регистрация в срок до един месец от сключване на застраховка „Гражданска отговорност“. Новото свидетелство за регистрация се издава след заплащане на определената такса в Наредба №5 за определянето и администрирането на местните такси и цени на услуги на територията на община Стралджа. 
Чл.8  Регистрацията е постоянна - без срок на валидност.
Чл.9  (1) Свидетелството за регистрация е по образец, утвърден в Приложение 1 на Наредбата. 
(2) Свидетелството за регистрация съдържа данните на собственика на индивидуалното електрическо превозно средство /трите имена, ЕГН и местоживеене/ и регистрационен номер.
(3) Регистрационният номер се състои от цифри и букви. Цифрите са арабски, а буквите – главни и малки. 
(4) Графичните знаци на регистрационния номер за ИЕПС, се нанасят със зелен цвят на бял светлоотразителен фон.“
Чл.10  (1) Регистрацията на индивидуално електрическо превозно средство се прекратява: 
1. с писмено заявление от собственика; 
2. служебно – при регистрация на територията на друга община.

ГЛАВА ТРЕТА
АДМИНИСТРАТИВНО НАКАЗАТЕЛНИ РАЗПОРЕДБИ

Чл.11 (1) Актовете за установяване на административни нарушения по Наредбата за правила за движенето и условия и ред за регистрация на индивидуални електрически превозни средства /ИЕПС/ в община  Стралджа се съставят от длъжностни лица, определени от кмета на общината на основание чл. 167, ал. 2, т. 1 от Закона за движението по пътищата.
(2) За нарушения на Глава първа, се налага предвидената в Закона за движението по пътищата административнонаказателна отговорност.
(3) На основание чл. 189, ал. 12 от ЗДвП наказателните постановления за нарушения по предходните алинеи се издават от кмета на общината или определено от него длъжностно лице.
Чл.12 (1) Наказва се с глоба от 20.00 евро или 39,12лв. водачът, който не носи със себе си свидетелството за регистрация на индивидуални електрически превозни средства /ИЕПС/.
Чл.13. (1) Наказва се с глоба от 50 евро или 97,79лв. водачът на индивидуалното електрическо превозно средство /ИЕПС/, което не е регистрирано. 
(2) При повторно нарушение на чл. 13, ал.1 глобата е до 100 евро или 195,58 лв.  
[bookmark: _GoBack]Чл.14 За нарушения по настоящата Наредба извън горецитираните случаи се налага наказание глоба в размер до 100 евро или 195,58 лв , а при повторно нарушение глобата е в размер до 200 евро или 391,17лв.  
Чл.15 (1) Административно-наказателното производство се осъществява по реда на ЗАНН.
(2) Актове се съставят от органите на РУ Полиция, кметове на населени места, кметски наместници и длъжностни лица от Общинска администрация, упълномощени със заповед на кмета на общината.
(3) Наказателните постановления се издават от кмета на общината.
ЗАКЛЮЧИТЕЛНИ РАЗПОРЕДБИ
§ 1. Изменения и допълнения на наредбата се извършват по реда на приемането й в съответствие с чл. 21, ал. 2 от ЗМСМА. 
§ 2. Наредбата е приета на основание чл. 21, ал. 2 от ЗМСМА с решение №     от протокол №           на Общински съвет – Стралджа.













Приложение № 1

СВИДЕТЕЛСТВО ЗА РЕГИСТРАЦИЯ  НА 
ИНДИВИДУАЛНО ЕЛЕКТРИЧЕСКО ПРЕВОЗНО СРЕДСТВО /ИЕПС/

Лице на свидетелството                                             Гръб на свидетелството
	Община Стралджа



Свидетелство за регистрация на индивидуално електрическо превозно средство 
 

Регистър №……………
	
	Собственик на индивидуално електрическо превозно средство 

………………………………………………………………………………………
……………………………………………………………………………………..
/собствено, бащино и фамилно име, 

 Адрес: гр./с./……………………………...…
Ул……………………………….…..№…..….
 Община Стралджа:
                      подпис и печат
















Приложение № 2

Д Е К Л А Р А Ц И Я
за собственост и техническа изправност на индивидуално техническо превозно средство /ИЕПС/ и съответствие с изискванията на чл.79, т.1, 2 и 4 и чл.80а, ал.1, т.2 от Закона за движение по пътищата /ЗДвП/

Долуподписаният : …..…..………………………………………………………………..
                                 /име, презиме, фамилия/ /наименование на юридическо лице/

ЕГН / ЕИК: ……………………….…

Адрес: ………………………………………………………………………………………
             
Телефон: ………………………             Електронна поща: …………………………….


ДЕКЛАРИРАМ, ЧЕ:

1. Притежавам в собственост индивидуално електрическо превозно средство (ИЕПС) със следните характеристики:

Марка / Модел: ………………..……………………….…………….…………….

Сериен / фабричен номер : ……………………………………..…………………

Технически характеристики: …………………………………………….………………

2. ИЕПС е оборудвано съгласно чл.79, т.1, 2 и 4 и чл.80а, ал.1, т.2 от ЗДвП : 
- Има изправни спирачки.
- Има механичен или електрически звънец и няма друг звуков сигнал.
- Има устройство за излъчване на бяла или жълта добре различима светлина отпред и устройство за излъчване на червена светлина отзад.
-  Превозното средство е технически изправно и развива максимална скорост до 25 км/ч.
-  Не е претърпяло нерегламентирани конструктивни промени, влияещи върху безопасността;
3. ИЕПС отговаря на всички други изисквания, определени в наредбата и действащото законодателство.
Запознат/а съм, че за неверни данни в настоящата декларация нося отговорност по чл.313 от Наказателния кодекс на Република България.


Дата: …………………                                              Декларатор: ……………… (подпис)
